《东飞伯劳歌》
隋代·辛德源

合欢芳树连理枝，荆王神女乍相随。谁家妖艳荡轻舟，含娇转眄骋风流。

犀枻兰桡翠羽盖，云罗雾縠莲花带。女儿年几十六七，玉面新妆映朝日。

落花从风俄度春，空留可怜何处新。

作者简介：（?—601）陇西狄道人，字孝基。辛子馥子。沉静好学，博览群书，少即有名。曾仕北齐。入北周，为宣纳上士。及文帝受禅，久不得志。隐于林虑山。著《幽居赋》以寄情。与卢思道友善，时相往来，为人所奏，谪令从军，年余还。后参与修国史。撰《集注春秋三传》、扬子《法言》注等。转蜀王杨秀咨议参军，卒于官。有集。